01. oktober 2022

**Referat - bestyrelsesmøde 3/2022 i sejlklubben**

Tid og sted: Torsdag 29. september 2022 kl. 18 hos Bent Pedersen, Markvænget 26, Grønhøj.

1. **Godkendelse af referat fra bestyrelsesmøde 2/2022**.  
   Godkendt.

**2. Godkendelse af dagsorden for møde 3/2022**.  
 Godkendt.

**3. Information fra formanden**

**3.1. Opfølgning**.

SUP:

* Møde med klubbens SUP instruktører 1. juni 2022.  
  Klubben råder over tre SUP instruktører. Der har så vidt vides været afholdt et arrangement i sommer. Herudover har instruktør hjulpet interesserede i gang.
* Private brædder er uretmæssigt blevet brugt. SUP reparation og årskontingent 2023.  
  Skiltning af private og forenings SUP boards skal være mere tydelig. Et privat board, som har været benyttet “uautoriseret”, skal repareres i vinter.

Ungdom:

* Fire sejl til Tera hentet og betalt. Sejlene er i Virksund.  
  Sejlene er finansieret af fondsmidler.
* Optimistjollevogn er forsvundet fra Virksund.  
  Der er ingen indikationer på hvem der har taget jollevognen.
* Børn og unge sejlads Nørresø. Fortsat stor interesse. Kapsejlads i Sunds 17. – 18. september.  
  Der er 20 - 25 børn og unge som sejler på Nørresø. Tendensen er at deltagerne, når de har fået overstået begynderniveau i FDF’s både , trækker over i optimistjoller og Tera joller som er meget sjovere at sejle i.  
  Sæson afsluttes med familietur til Rønbjerg.
* Lege- og sportsudstyr er købt og er i Virksund.  
  Udstyret ser endnu ikke ud til at være benyttet.
* Samarbejdet med FDF Sejlercenter og Viborg Sejlklub. Virksund stiller med 4 - 5 hjælpere.  
  Der er evalueringsmøde i uge 40. Håbet er, at vi kan aktivere flere omkring Virksund.

Følgebåde:

* RIB: Ny hængelås påsat. Styretøj ordnet. Påhængsmotor 6 HK til gummibåd er malet over og er blevet repareret gennem Randers Bådudstyr. FDF Sejlercenter har accepteret regningen og Jens rykker for betaling.
* RIB båden køres til vinteropbevaring. Claus Thiel Sørensen, Carsten og Jørgen aftaler nærmere.
* Cover til Prins Valiants styrekonsol indkøbes. Carsten
* Flydedokbeslag er desværre ikke produceret. Carsten finder smed, som kan producere beslag efter tegning.
* Der er problemer med RIB bådens gashåndtag. Det repareres til vinter. Carsten.
* Lamineret instruks i Virksundtøsen sættes sammen med startnøgle. Bent

Tursejlads:

* Tursejlads arrangementerne 4.-6. juni pinsetur Nykøbing, 10. -12. juni familietur til Rønbjerg, incl. i badeland i feriecenter, 19.-21. august hyggeweekend I Glyngøre blev desværre ikke det hit, som vi forventede. Turudvalget lavede fine programmer for de enkelte aktiviteter. Desværre var antallet af deltagere har været begrænset. Bestyrelsen må have drøftelse med turudvalget om 2023.

Klubbåde:

* Virksundtøsen. Reparationer af motor, prædikestol, rullefok og tømning af brændstof i tanken.   
  Der har været ret så mange problemer, skader og reparationer på Virksundtøsen i 2022.  
  Per Petersen får repareret prædikestol i vinter.
* Motor skal have en overhaling i størrelsesorden 10.000 kr. i vinter. Carsten aftaler med Jens Viborg.
* Formand ændrer låneformular vedr. Virksundtøsen på hjemmesiden, så kasserer adviseres om lån og kan lave opkrævning.
* Ny bompresenning til Virksundtøsen indkøbes.  
  Erling Østergaard er på opgaven.
* J70 indsamlet 315.000 kr.  
  Dette betyder, at vi har nok finansiering til en J70. Vi vurderer, at vi står højt på listen over klubber, som ønsker køb af en brugt J70.
* Klubbåde optagning 22. oktober 2022.  
  Der er flere, som glædeligvis har adviseret, at de kommer og hjælper.

Bøjemateriel:

* Elo Fogtmann er ansvarlig for bøjeudstyr. Ulbjerg bøjen er forsvundet. Ny ankerbøje er anskaffet. Pejling af bøjeudstyr er i gang og et sidste forsøg gøres i oktober.  
  Elo må gerne træffe aftaler om at tage bøjer ind nu.

Kurser:

* Duelighedskursus 2022/2023. Udkast til kort program fordelt til forskellige medlemmer i sejlklubben. Fem er foreløbigt vist interesse i at deltage i undervisningen. Vi skal være otte til ti instruktører.  
  I 2022 var der ca. 20 interesserede. Undervisningen tænkes i givet fald lagt ud til bl.a. selvstudie suppleret med to weekender (kl. 9.00 - 17.00) samt to - tre aftener. Forventningen er ikke, at alle instruktører skal være tilstede alle timer, men alene på de tidspunkter, hvor de selv er på.  
  Der efterlyses fortsat instruktører for at kursus bliver til noget.
* Praktisk duelighed forår og efterår.  
  Forventes at køre som det plejer.

Andet:

* Badebro ved startbøjer. Intet nyt.
* Vestjysk Bank Cup 2022. Deltagere, sponsorer, kapsejlads.  
  Der har været visse problemer med opkrævning af deltagergebyrer. Ved fremtidige arrangementer skal betaling skæres ud i pap. Det kan overvejes, at morgenmad og frokostpakke bestilles af deltagerne direkte hos cafe, som selv foretager opkrævning.  
  Der var kun 12 deltagende både - syv fra Virksund og fem eksterne. Dette er ikke tilfredsstillende i forhold til den tid, der bruges på at tilrettelægge arrangementet eller overfor vores sponsorer.  
  Man kunne overveje at flytte arrangementet til medio maj.  
  Kapsejladsudvalget inviteres til bestyrelsesmødet i december og spørgeskemaundersøgelse overvejes.

**3.2. Status Limfjordens Sejlsport**.

Hjemmeside er opdateret og indhold udarbejdet.

Bestyrelsesmøde 20. oktober i Aalborg.   
Der skal bl.a. drøftes aktiviteter 2023 og antallet af kapsejladslicenser i Limfjorden.

**3.3. DS Klubkonference og kapsejladsseminar**.

Afholdes i Vingsted 11. og 12. november. Tilmeldingsfrist er 26. september.

Link <https://dansksejlunion.dk/til-klubben/klubkonferencen/klubkonferencen-2022>  
Jens, Lisbeth og Preben Vinkel deltager.

**3.4. Standerstrygning og fejring af sæsonafslutning 7. oktober.**

Opslag på hjemmeside, buffet, musik og godt humør.

Sejlklubben giver tilskud til medlemmer på 100 kr.

**3.5. Generalforsamling 2023**.

Finder sted tirsdag den 7.februar kl. 19. Formanden erindrede om, at det på seneste generalforsamling blev besluttet at henlægge mødet til en hverdagsaften.

* Valg af bestyrelse. Carsten, Bent og Jens er på valg.   
  Jens og Bent genopstiller. Carsten genopstiller ikke. Bestyrelsen indstiller andet kandidat.
* Anerkende indsats af medlem blev drøftet. Modtager er besluttet og kniv bestilles af Jens.
* **Præmieuddeling fra kapsejlads 2022**.  
  Forslag: 7. februar før generalforsamling.  
  Kapsejladsudvalget involveres. Kenneth ansvar.

**3.6. Vinteraktiviteter**.

Konkret planlagte aktiviteter:

* Velkomstarrangement er allerede planlagt til 26. oktober. Deltagelse fra bestyrelse imødeses.  
  Bestyrelse bedes notere dato i kalender.
* Møde om evaluering af ungdom onsdag den 5. oktober i Virksund.
* Møde med kapsejladsudvalget onsdag den 14. december.
* Konsulent fra DS inviteres udvidet til bestyrelsesmøde efter årsskiftet.
* Derudover blev følgende aktiviteter fastlagt:  
  **-** Nytårsparole d. 11. januar 2023  
  - Motor fejlfinding d. 15. februar 2023  
  - Martha film mv. d. 22. februar 2023  
  - Målerdag d. 18. marts 2023. Søges afholdt indendørs i hal.  
  - Velkomstarrangement d. 12. april 2023.

Aktiviteterne ligges ind på hjemmesidens kalender. Jens.

**3.7. Klubbåde optages og joller pakkes sammen**.  
Finder sted lørdag d. 22. oktober 2022 med start kl. 0930.

**4. Orientering om økonomisk status** (kasserer).

**4.1.** **Status økonomi**.   
Saldo p.t. er ca. 181.000 kr.  
Bestyrelsen har som mål, at der altid er et indestående på 100.000 kr. Vi skal huske, at vi har valgt at være selvforsikrende på kaskoforsikring på alle både og joller, pånær RIB båd.

**4.2**. **Status medlemstal og indmeldelser**.   
Der er 146 medlemmer. To til tre nye medlemmer er senest kommet til i september.

**4.3.** **Sponsorhjælp til optimistjollesejl og ny rigge**.  
Jens søger fonde til hjælp til finansieringen i løbet af vinteren.  
Jens tjekker op på mulig refusion vedr. instruktørkurser. Hvis det er potentielt søger Vibeke.

**5. Behandling af indkomne sager.**Intet at berette.

**6. Bordet rundt.**

Formanden orienterede om klapbroerne og om aktindsigt i sejladssikkerhedsanalyserne for broerne.  
Det falder i øjnene at Søfartsstyrelsen ikke har været inddraget. Der har været flere fejlsituationer på testbro i år.

Formanden orienterede om planer om muslingefarme i Skive Fjord og Risgaard Bredning.

Formanden orienterede om Limfjorden Sejlsports ansøgning om at deltage i et nyt tiltænkt Kystvandråd.  
  
Carsten har bestilt en ekstra støvsuger til slibning af bunde på både. Klubben råder over slibemaskiner - en stor og en lidt mindre og erfaringerne viser, at der er stor søgning på klubbens tilbud på lån af slibemateriellet.

**7. Eventuelt.**Der undersøges bookingsystemer for lån af klubbåde.  
Betalingssystem for fast benyttelse af klubbåde overvejes fremlagt til næste generalforsamling.

**7.1. Kommende bestyrelsesmøde**Onsdag den 14. december. Forberedelse af generalforsamling. Afholdes hos Jens.

**7.2. Årshjul**.

Ingen nye aktioner.